पाएं अपने शहर की ताज़ा ख़बरें और फ्री ई-पेपरडाउनलोड करें
मुझे अफसोस है कि अगर बुखार आते ही मैं जांच करा लेता तो मेरे फेफड़े डैमेज नहीं होते और प्राण संकट में नहीं पड़ते। लेकिन मन के जीते जीत है। इसलिए खुद की सकारात्मक सोच के साथ साथ परिजनों की दिलासा ने मुझे काेराेना मुक्त करा दिया। मेरा मानना है कि काेराेना संक्रमण हाेने पर तनाव नहीं लें, घबराये नहीं। जीवन के प्रति सकारात्मक रहें। क्योंकि यह भी एक दवाई के रूप में काम करती है।
वैक्सीनेशन अभियान में 4 अप्रैल को टीकाकरण करवाया था। उसके बाद बुखार आया। इसे वैक्सीन का असर मान कर टालता रहा। कई दिन तक दवाई गोली लेते रहे जब बुखार नहीं गया ताे सीएचसी वैर में चिकित्सक काे दिखाया। डॉ प्रवीण चौधरी ने ऑक्सीजन की जांच की, जिसमें लेवल 70 था। इस पर मुझे आरबीएम भरतपुर भेज दिया। आरबीएम में 23 अप्रैल को बेड नहीं मिला। वार्ड में बड़ी मुश्किल से एक बेंच मिली। जिस पर 3-4 घंटे लेटने के बाद सांस लेने में परेशानी आने लगी। लगा जैसे सब कुछ थम जाएगा।
अब राम जी से डोर लगाई। बड़ी मुश्किल से ऑक्सीजन की व्यवस्था हा़े पाई। करीब 4-5 घंटे बाद सर्जिकल महिला वार्ड 2 में एक बेड खाली हुआ तो एक कम्पांउडर अपने रिश्तेदार के लिए उस बेड को आरक्षित कर रहा था। बड़ी मुश्किल से लड़ झगड़ कर बेड की व्यवस्था हुई। सीटी स्केन में 70 प्रतिशत फेफड़े संक्रमित हा़े चुके थे। वार्ड में राेजाना राेगियाें के चल बसने की खबर आती थी ताे दिल बैठ जाता था, लेकिन हिम्मत नहीं हारी। परिजनों ने भी हौसला बढ़ाया। आरबीएम में 5 दिन उपचार के बाद 28 अप्रैल को डिस्चार्ज हुआ। अब मैं स्वस्थ होकर घर पर हूं और डॉक्टर की सलाह पर दवाईयों का सेवन कर रहा हूं।
एक्सपर्ट व्यू- दृढ़ इच्छाशक्ति और सकारात्मक भाव, सहयोग और विश्वास आवश्यक : हितेषणा
डहरा माेड के निकट निजी क्षेत्र का मेडिकल कॉलेज बनवा रही प्रोग्रेसिव यूनिवर्सल सोसायटी की सचिव साध्वी आनंद हितेषणा का कहना है कि संक्रमण की दूसरी लहर से चिकित्सा एवं आर्थिक स्थिति चरमरा गई है। दृढ़ इच्छाशक्ति, सकारात्मक भाव, सहयोग और विश्वास से ही उबरा जा सकता है।
इसमें मेडिटेशन का विशेष महत्व है। प्रतिदिन 20 से 45 मिनट शांति पूर्वक बैठकर मन को स्थिर रखते हुए गहरी सांस का दो से पांच मिनट अभ्यास करने से रोग प्रतिरोधक क्षमता बढ़ेगी और एनर्जी बूस्ट करने में मदद मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn